Jy kan die Here kwalik genoeg dank vir wat Hy gedoen het deur jou van die oordeel van God te verlos deur God se toorn op die sonde te dra en dood en hel te oorwin. Daarom behoort jy elke Christelike feesdag daaraan herinner te word wanneer jy sy opdrag nakom: "Ses dae lank kan werk gedoen word maar op die sewende dag is dit 'n dag van volkome rus, 'n heilige vierdag; géén werk mag julle doen nie – dit is die sabbat van die HERE in julle woonplekke." Lev 23:2
Geskep op 03 April 2020 | Druk | E-Pos
Ons het 741 gaste aanlyn WHERE TO BUY PACKWOODS ONLINE | BUY MARIJUANA EUROPE
CBD Brownies EUR320,00
ZKITTLES EUR300,00 EUR270,00
Rosin (grams) EUR30,00 EUR29,00
SIMPLY NAKED CARTS EUR45,00 EUR35,00 Die evangelie van moderne tekste - Dr. Flip Schutte
Die evangelie van moderne tekste
Deur Dr. Flip Schutte op 1 Augustus 2017
Party mense gaan al dood op 23. Hulle word net eers op 76 begrawe. Hulle leef een jaar 50 keer oor. Doen dieselfde dinge, eet dieselfde kos, stap dieselfde paadjies, vertel dieselfde stories. Ken dieselfde mense, sien dieselfde plekke. Oor en oor.
Dalk is hulle gevangenes in die steengroewe van oorlewing. Dalk is hulle slagoffers van 'n sisteem. Dalk is hulle ingekooptes in 'n ideologie. Dalk is hulle profete van 'n paradigma. Dalk probeer hulle om met 'n vaste roetine en streng dissipline hulle voorstedelike lewe in fatsoenlike armoede te kamoefleer. Mense het hulle redes vir hoekom hulle van 65 af na Skoppensboer met afwagting loer en die druppel gal in die soetste wyn intens ervaar.
Maar dan is daar ook Ans Botha wat op 75 nog elke dag die Olimpiese atleet Wayde van Niekerk om die baan jaag en hom afrig om hoë hoogtes te bereik. Of Toy Ungerer wat onlangs op 71 'n wêreldrekord in die 400 meter veterane dames opgestel het. Sy het op 59 eers met atletiek begin. Nooit voorheen gehardloop nie. My swaer hardloop elke liewe jaar die Comrades. Hy trek omtrent al by 20. Hy vertel dat hy so twee jaar gelede met iemand langs die pad begin gesels het wat 69 was en daardie jaar sy eerste Comrades gehardloop het. Daar is ook Amy Craton wat Januarie vanjaar 'n Meestersgraad in Kreatiewe Skryf verwerf het, pas nadat sy 94 geword het.
Mens leef net een keer, maar as jy dit reg doen, is een keer genoeg!
Karin Louise Greeff vertel dat haar ma dood is toe sy 9 jaar oud was. Sy kon dit glad nie hanteer nie want haar ma was haar primêre versorger. En as tiener het sy 'n dwelmslaaf geword want sy wou haarself vernietig. Sy het nie kans gesien om sonder haar ma aan te gaan nie. Niemand het gedink dat sy 20 sou haal nie, want teen 20 het sy reeds vier keer 'n oordosis dwelms geneem. En toe hier rondom 20 verloor sy meeste van haar vriende, óf aan selfdood óf aan oordosisse. Sy gaan toe vir rehabilitasie en vandag 19 jaar later is sy steeds skoon van enige dwelms. Om die waarheid te sê: sy rook nie eers nie.
Hierdie trauma, naamlik om so op die afgrond van die dood te staan, het vir haar 'n intense waardering vir die lewe gegee. En sy het dit reggekry om daardie negatiewe ervaring van haar ma se dood, in positiewe energie vir haar lewe te omskep. Want sy sê: vandag is dit die ding wat haar dryf. Dit is wat haar laat deurdruk. Dit is wat haar dankbaar maak vir elke dag wat sy het. En haar persoonlike belewenis is een van: Hoe ouer sy word, hoe jonger voel sy. En toe haar seun 'n jaar of wat gelede 9 geword het, so oud soos sy was toe haar ma dood is, toe skryf sy vir hom 'n brief, in die vorm van 'n lied, om vir hom die dinge te sê, wat haar ma nooit op 9 vir haar kon sê nie.
Sy wou vir haar seun sê: Mens het net een lewe. Misluk, wen. Vat 'n kans! Sy wou vir hom sê: Bly bewus van jouself. Net nie te veel nie, ook nie te min nie. Sy wou vir hom sê: Raak opgewonde oor die klein dingetjies; Jy moet reis, want mense beperk hulleself. Reis maak jou wys. Dis die universiteit van die lewe. Sy wou sê: Leef met eerlikheid en integriteit; Daar's krag in vergifnis; Daar's inspirasie in alles rondom jou. Klim uit jou gemaksone. Gee met jou hele hart.
Sy wou vir hom sê: Die lewe is soms erg. Daar is vrae. Ons het soms verskriklike pyn, maar ons praat nie. Maar ons het net een lewe. Leef dit. Misluk, wen, hê lief, vat 'n kans. En sy verwoord hierdie brief toe soos volg in haar lied:
Hulle sê ons moet glo
Net soos die kinders
Seuntjies word manne
En gaan sit dan in 'n kroeg
En lyk moeg
My seun, jy moet luister as ek vir jou sê
Jy gaan eendag moet veg
Met als wat jy het
Soms gaan jy voel
Wat is die doel
Ek wil hê jy moet saam sing
En dans in die somer se reën
En soek vir die reënboog
Langs die pad, my skat
Hardloop in die see in met jou jeans aan
Kyk uit vir 'n meermin
En deel in gesprekke oor al die mooi plekke
Bly bewus van jouself
Net nie te veel nie
Ook nie te min nie
Maar net nie te veel nie
En as jy ooit voel
Reik jou hande uit en help 'n ander
Gaan maak iemand bly
Altyd kan saam sing
Hardloop die see in met jou jeans aan
En as jy haar vind
Is ek bly my kind
Twee dromers is beter as een
Met hierdie lied sê Karin Zoid:
Mens leef net een keer, maar as jy dit reg doen, is een keer genoeg! Gaan groot tot die gordyn op die verhoog sak en die orkes se klanke uitdoof en die applous van die skare verdof en die ouditorium leeg loop. Moet nie ophou voor die wenpaal nie. Die fluitjie sal blaas wanneer die wedstryd verby is.
Maar terwyl jy nog leef, moet jy saam sing as die musiek begin speel!